Document ID: 32012R0947

KOMISIJOS ĮGYVENDINIMO REGLAMENTAS (ES) Nr. 947/2012
2012 m. spalio 12 d.
kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2002 m. gruodžio 20 d. Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais (1), ypač į jo 19 straipsnio 6 dalį ir 20 straipsnį,
kadangi:
(1)
po preliminaraus priėmimo Vašingtone ne sesijos metu, 2012 m. birželio mėn., įvykusiame posėdyje, Kimberley proceso dalyviai taikydami rašytinę procedūrą pritarė, kad į Kimberley proceso dalyvių sąrašą būtų įtrauktas Kamerūnas. Tas pritarimas patvirtintas 2012 m. rugpjūčio 14 d. Kimberley proceso pirmininko pareiškimu;
(2)
remiantis 2009 m. gruodžio 1 d. įsigaliojusia Lisabonos sutartimi, Europos Sąjunga pakeitė Europos bendriją ir perėmė Europos bendrijos teises bei pareigas. Siekiant pagerinti Reglamento (EB) Nr. 2368/2002 2 straipsnio g punkte apibrėžto sertifikato funkcionalumą reikia to reglamento IV priede nustatytas specifikacijas iš dalies pakeisti taip, kad būtų atsižvelgta į šį pokytį. Tačiau reikia nustatyti realų terminą Sąjungos kompetentingoms institucijoms, per kurį jos prisitaikytų prie šio pokyčio, atsižvelgiant į laiką, per kurį galima užtikrinti galimybę naudotis naujuoju sertifikatu;
(3)
be to, turėtų būti atnaujinti II priede nurodytų Europos Sąjungos ir Šveicarijos ryšių palaikymo institucijų adresai, III priede išvardytų valstybių narių kompetentingų institucijų sąrašas ir V priede išvardytų deimantų organizacijų sąrašas;
(4)
Reglamento (EB) Nr. 2368/2002 II, III, IV ir V priedai turėtų būti atitinkamai iš dalies pakeisti;
(5)
šiame reglamente nustatytos priemonės atitinka Reglamento (EB) Nr. 2368/2002 22 straipsnyje nurodyto Komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2368/2002 iš dalies keičiamas taip:
1)
II priedas pakeičiamas šio reglamento I priede pateikiamu tekstu.
2)
III priedas pakeičiamas šio reglamento II priede pateikiamu tekstu.
3)
IV priedas pakeičiamas šio reglamento III priede pateikiamu tekstu.
4)
V priedas pakeičiamas šio reglamento IV priede pateikiamu tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Tačiau 3 straipsnio 1 punktas taikomas nuo 2013 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2012 m. spalio 12 d.

Labels: 3
14
18